Μια από τις πιο συχνές ερωτήσεις στην αγορά τζακιού, είναι αν μπορεί ένα ανοιχτό, χτιστό τζάκι να μετατραπεί σε ενεργειακό. Το ερώτημα αυτό βασανίζει μεγάλο μέρος του κοινού, καθώς πολλές οικογένειες έχουν στο σπίτι τους ένα παλαιού τύπου, ανοιχτό τζάκι με πυρότουβλα, και θα ήθελαν χωρίς μεγάλη ταλαιπωρία να κάνουν τη μετατροπή σε ενεργειακό τζάκι. Μια τέτοια προοπτική είναι εξαιρετικά θετική, γιατί τα ενεργειακά τζάκια είναι σαφώς πιο αποδοτικά από τα παραδοσιακά, ανοιχτά τζάκια, καθώς έχουν τη δυνατότητα να ζεστάνουν πολύ πιο αποτελεσματικά έναν χώρο, με λιγότερα καυσόξυλα και με απόλυτη ασφάλεια.
Ευτυχώς για το καταναλωτικό κοινό, η απάντηση στο ερώτημα είναι θετική. Υπάρχουν κατάλληλοι τύποι προϊόντων που επιτρέπουν τη μετατροπή του απλού τζακιού σε ενεργειακό. Τα προϊόντα αυτά ονομάζονται ένθετες εστίες, ή συχνά μπορεί να τα ακούσετε στην αγορά να αναφέρονται ως τζάκια κασέτες. Πρόκειται για ειδικού τύπου εστίες, που μπορούν να ενταχθούν στο χώρο του παλαιού τζακιού, και να το μετατρέψουν σε ενεργειακό, με τη μικρότερη δυνατή ενόχληση, και με περιορισμένο κόστος. Αυτό το κόστος άλλωστε μέσα από τη χρήση του ενεργειακού τζακιού και την οικονομία που αυτό προσφέρει, θα το εξοικονομήσει η οικογένεια μετά από λίγο καιρό, καθώς θα απολαμβάνει περισσότερη ζέστη με πολύ λιγότερα καυσόξυλα, και με την ασφάλεια που προσφέρει ένα σύγχρονο, πιστοποιημένο τζάκι κλειστού τύπου.